
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 258 


ΑΠΟΦΑΣΕΙΣ 

Αριθμ. αττόφ. 80/52/21 -12-2017 

Κανονισμός Διδακτορικών Σπουδών του Τμή¬ 
ματος Μηχανικών Περιβάλλοντος της Πολυτε¬ 
χνικής Σχολής του Δημοκριτείου Πανεπιστημί¬ 
ου Θράκης. 

Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, Α'), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου, να καταρτίσουν και 
να δημοσιεύσουν τους Κανονισμούς του άρθρου 45». 

3. Την αριθμ. πρωτ. ΔΠΘ/ΣΥΓΚ/25072/969/16-01 -2017 
απόφαση Συγκλήτου του Δ.Π.Θ., αναφορικά με τον 
ορισμό «Αναπληρωτών Πρύτανη - Μεταβίβαση αρ¬ 
μοδιοτήτων Πρύτανη - Αναπλήρωση Πρύτανη» (ΦΕΚ 
327/08.02.2017/Β). 

4. Τις αποφάσεις της Συνέλευσης του Τμήματος 
Μηχανικών Περιβάλλοντος στις αρ. 5/10-11-2017 και 
8/20-12-2017 συνεδριάσεις της. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 


ΚΑΝΟΝΙΣΜΟΣ 

ΔΙΔΑΚΤΟΡΙΚΩΝ ΣΠΟΥΔΩΝ 

ΤΟΥ ΤΜΗΜΑΤΟΣ ΜΗΧΑΝΙΚΩΝ ΠΕΡΙΒΑΛΛΟΝΤΟΣ 

ΤΗΣ ΠΟΛΥΤΕΧΝΙΚΗΣ ΣΧΟΛΗΣ ΤΟΥ 

ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Άρθρο 1 

Κανονισμός Εκπόνησης Διδακτορικών Σπουδών 

Με τον παρόντα Κανονισμό καθορίζονται η δομή, η 
λειτουργία και οι προϋποθέσεις εισαγωγής στο Πρό¬ 
γραμμα Διδακτορικών Σπουδών, καθώς και οι διαδικα¬ 
σίες εκπόνησης διδακτορικής διατριβής και απόκτησης 
του Διδακτορικού Διπλώματος στο Τμήμα Μηχανικών 
Περιβάλλοντος της Πολυτεχνικής Σχολής του Δημοκρι- 
τείου Πανεπιστημίου Θράκης. Ο Κανονισμός ισχύει και 
τίθεται σε λειτουργία στα πλαίσια του ν. 4485/4-8-2017 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» και στον 
εκάστοτε ισχύοντα «Εσωτερικό Κανονισμό Μεταπτυχια¬ 
κών Σπουδών του ΔΠΘ». 

Άρθρο 2 

Ορισμός Υπεύθυνου Διδακτορικών Σπουδών 

Με απόφαση της Συνέλευσης του Τμήματος ορίζεται 
υπεύθυνος Καθηγητής του Τμήματος Μηχανικών Περι¬ 
βάλλοντος ως Υπεύθυνος Προγράμματος Διδακτορικών 
Σπουδών, αρμόδιος για την προετοιμασία της προκή¬ 
ρυξης υποβολής αιτήσεων υποψηφίων διδακτόρων, τη 
διαχείριση και ενημέρωση των ατομικών φακέλων τους, 
την παρακολούθηση και εποπτεία του έργου τους και την 
οργάνωση της ετήσιας ημερίδας παρουσίασης της προ¬ 
όδου των υποψηφίων διδακτόρων. Ολα τα παραπάνω 
καθήκοντα ασκούνται σε συνεργασία με τη Γραμματεία 
του Τμήματος. 












4078 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'258/01.02.2018 


Άρθρο 3 

Πρόσκληση Υποβολής Αιτήσεων Υποψηφίων 

Διδακτόρων 

Δικαίωμα υποβολής αίτησης για την εκπόνηση Διδα¬ 
κτορικής Διατριβής έχουν οι κάτοχοι Διπλώματος Με¬ 
ταπτυχιακών Σπουδών (Δ.Μ.Σ.) Α.Ε.Ι. της ημεδαπής ή 
αναγνωρισμένου ως ισότιμου της αλλοδαπής ή ενιαίου 
και αδιάσπαστου τίτλου σπουδών μεταπτυχιακού επι¬ 
πέδου του άρθρου 46 του ν. 4485/2017. 

Οι αιτήσεις των υποψηφίων υποβάλλονται στη Γραμ¬ 
ματεία του Τμήματος. Η πρόσκληση υποβολής αιτήσεων 
υποψηφίων διδακτόρων ανακοινώνεται δύο φορές το χρό¬ 
νο (κάθε Νοέμβριο και Απρίλιο), δημοσιοποιείται δια του 
ημερήσιου τύπου και αναρτάται στην Ιστοσελίδα τουΤμή- 
ματος, της Πολυτεχνικής Σχολής και του Πανεπιστημίου. 

Η πρόσκληση περιλαμβάνει τις ευρύτερες ερευνητικές 
περιοχές που οι Καθηγητές του Τμήματος Μηχανικών Πε¬ 
ριβάλλοντος προτείνουν ως ερευνητικά αντικείμενα ενδια¬ 
φέροντος τους, τον Επιβλέποντα Καθηγητή ανά ερευνητικό 
αντικείμενο και τα στοιχεία επικοινωνίας του. Επιπλέον, η 
πρόσκληση περιγράφει τα απαιτούμενα δικαιολογητικά 
υποβολής αίτησης από τους ενδιαφερομένους, τις προϋπο¬ 
θέσεις, όρους, προθεσμίες και διαδικασίες κατάθεσης υπο¬ 
ψηφιοτήτων και επιλογής υποψήφιων διδακτόρων, καθώς 
και τις πρόσθετες υποχρεώσεις αυτών, ρήτρες, παραδοτέα 
και χρονικά όρια ολοκλήρωσης των διατριβών. 

Άρθρο 4 

Υποβολή Αιτήσεων 

Για την εκπόνηση Διδακτορικής Διατριβής, ο ενδιαφε¬ 
ρόμενος υποβάλλει τα εξής: 

Αίτηση, στην οποία αναγράφεται η προτεινόμενη 
ερευνητική περιοχή, ο προτεινόμενος τίτλος, η προ- 
τεινόμενη γλώσσα εκπόνησης, η οποία μπορεί να είναι 
διάφορη της ελληνικής και ο προτεινόμενος ως Επιβλέ- 
πων της διδακτορικής διατριβής. 

1. Αναλυτικό Βιογραφικό Σημείωμα 

2. Προσχέδιο έρευνας κατά την εκπόνηση της διδα¬ 
κτορικής διατριβής 

3. Αντίγραφο διπλώματος ή πτυχίου ή αναγνωρισμέ¬ 
νου προπτυχιακού τίτλου σπουδών αλλοδαπής και ανα¬ 
λυτική βαθμολογία σπουδών, ή ενιαίου και αδιάσπαστου 
τίτλου σπουδών μεταπτυχιακού επιπέδου του άρθρου 
46 τουν. 4485/2017, 

4. Αντίγραφο μεταπτυχιακών σπουδών ή αναγνωρι¬ 
σμένου μεταπτυχιακού τίτλου σπουδών αλλοδαπής και 
αναλυτική βαθμολογία σπουδών, 

5. Πιστοποιητικό γνώσης Αγγλικής επιπέδου Ιο\λ/θγ, 
όπως καθορίζεται από το ΑΣΕΠ, 

6. Πιστοποιητικά ή βεβαιώσεις επαγγελματικής ή ερευ¬ 
νητικής απασχόλησης, 

7. Αντίγραφα τυχόν δημοσιεύσεων ή ανακοινώσεων, 

8. Φωτοτυπία δελτίου αστυνομικής ταυτότητας, 

9. Δύο Συστατικές Επιστολές. 

Άρθρο 5 

Διαδικασία επιλογής υποψήφιων διδακτόρων 

Με απόφαση της Γενικής Συνέλευσης ορίζεται ειδική 
τριμελής επιτροπή επιλογής ανά κατηγορία αιτήσε¬ 


ων, που αποτελείται από μέλη Δ.Ε.Π. του Τμήματος 
και περιλαμβάνει τον δυνητικά Επιβλέποντα της δι¬ 
ατριβής και δύο Καθηγητές συγγενούς ειδικότητας 
προς το αντικείμενο της κάθε αίτησης. Κάθε τριμελής 
επιτροπή εξετάζει τις αντίστοιχες αιτήσεις και τα συ¬ 
νυποβαλλόμενα έγγραφα και καλεί τους υποψηφίους 
σε συνέντευξη. 

Κατόπιν υποβάλει στη Συνέλευση του Τμήματος ανα¬ 
λυτικό υπόμνημα, στο οποίο αναγράφονται οι λόγοι για 
τους οποίους κάθε υποψήφιος πρέπει ή δεν πρέπει να 
γίνει δεκτός, καθώς και ο προτεινόμενος επιβλέπων, 
εφόσον αυτός δεν έχει προταθεί από τον υποψήφιο. Η 
Συνέλευση του Τμήματος, αφού λάβει τη γνώμη του προ- 
τεινόμενου επιβλέποντος,τη συνεκτιμά με το υπόμνημα 
της επιτροπής και εγκρίνει ή απορρίπτει αιτιολογημένα 
την αίτηση του υποψηφίου. Στην εγκριτική απόφαση 
ορίζεται και η γλώσσα συγγραφής της διδακτορικής 
διατριβής. 

Άρθρο 6 

Κριτήρια Αποδοχής Υποψηφιότητας 

Τα κριτήρια αποδοχής της υποψηφιότητας για την εκ¬ 
πόνηση Διδακτορικής Διατριβής στο Τμήμα Μηχανικών 
Περιβάλλοντος είναι τα ακόλουθα: 

1. Ο ενδιαφερόμενος να διαθέτει Δίπλωμα Μεταπτυ¬ 
χιακών Σπουδών (Δ.Μ.Σ.) Ελληνικού ΑΕΙ ή ομοταγούς 
Πανεπιστημίου του εξωτερικού αναγνωρισμένου από 
τον ΔΟΑΤΑΠ ή ενιαίο και αδιάσπαστο τίτλο σπουδών 
μεταπτυχιακού επιπέδου στα γνωστικά αντικείμενα 
έρευνας και διδασκαλίας του Τμήματος ή τα πλέον συγ¬ 
γενή με αυτά, αλλά που προάγουν την ακαδημαϊκή διε¬ 
πιστημονική φυσιογνωμία του Τμήματος. Οι απόφοιτοι 
των μεταπτυχιακών προγραμμάτων που προσφέρει το 
Τ μήμα Μηχανικών Περιβάλλοντος θα γίνονται αυτόματα 
δεκτοί χωρίς κριτήρια. 

2.0 ενδιαφερόμενος να είναι Διπλωματούχος Απόφοι¬ 
τος Πολυτεχνικών Σχολών ή Σχολών Θετικών Επιστημών 
ή Σχολών συναφούς αντικειμένου με αυτό του Τ μήματος. 

3.0 ενδιαφερόμενος να διαθέτει βαθμό προπτυχιακού 
διπλώματος τουλάχιστον 6,5 ή εντός του υψηλότερου 
10% των βαθμών του έτους του. 

4. Ο ενδιαφερόμενος να έχει διδαχθεί και να έχει εξε- 
τασθεί επιτυχώς με βαθμό μεγαλύτερο ή ίσο του 6,5 σε 
δύο (2) από τα παρακάτω προπτυχιακά ή μεταπτυχιακά 
μαθήματα: 

1. Τεχνική Φυσικών Διεργασιών 

2. Τεχνική Χημικών Διεργασιών 

3. Ρευστομηχανική 

4. Υδατική Χημεία 

5. Ατμοσφαιρική Χημεία 

6. Ενεργειακός Σχεδιασμός Κτιρίων (ή Περιβαλλοντική 
Αρχιτεκτονική) 

7. Βιολογία 

8. Ατμοσφαιρική Φυσική 

9. Αντιρρυπαντική Τεχνολογία Ατμοσφαιρικών Ρύπων 

10. Οικονομικά Περιβάλλοντος - Περιβαλλοντική Επί¬ 
δοση Επιχειρήσεων 

11. Μελέτες Περιβαλλοντικών Επιπτώσεων και Περι¬ 
βαλλοντική Επιθεώρηση 

12. Μαθηματικός Λογισμός - Διαφορικές Εξισώσεις - 
Γραμμική Άλγεβρα 

13. Εφαρμοσμένη στατιστική 

14. Οικολογική Μηχανική και Τεχνολογία I 

15. Τεχνολογία και Διαχείριση Υγρών Αποβλήτων I 

16. Τεχνολογία και Διαχείριση Στερεών Αποβλήτων I 

17. Γεωγραφικά συστήματα πληροφοριών 

18. Θερμοδυναμική. 

Άρθρο 7 

Αποκλίσεις από τα Κριτήρια Αποδοχής 
Υποψηφιότητας 

Σε περίπτωση που δεν ισχύει το κριτήριο 1 (ο ενδια¬ 
φερόμενος δεν είναι κάτοχος ΔΜΣ ή ενιαίου και αδιά¬ 
σπαστου τίτλου σπουδών μεταπτυχιακού επιπέδου), η 
ειδική επιτροπή θα εισηγηθεί την αποδοχή ή μη του εν¬ 
διαφερομένου, σύμφωνα με τον ισχύοντα νόμο (ν.4485, 
άρθρο 38, παρ. 1). 

Σε περίπτωση που δεν ισχύει το Κριτήριο 3 (ο ενδιαφε¬ 
ρόμενος δεν έχει βαθμό πτυχίου τουλάχιστον 6,5 ή εντός 
του υψηλότερου 10% των βαθμών του έτους του) γίνεται 
δεκτός έπειτα από εξέταση σε τέσσερα (4) σχετικά με την 
ερευνητική περιοχή μαθήματα του Προπτυχιακού Προ¬ 
γράμματος Σπουδών, όπως εισηγείται ο Επιβλέπων και 
αποφασίζει η Συνέλευση. Ο ενδιαφερόμενος θα πρέπει 
να επιτύχει σε κάθε εξεταζόμενο μάθημα βαθμολογία 
μεγαλύτερη ή ίση του 6,5. Οι υποψήφιοι εξετάζονται στο 
πλαίσιο των προπτυχιακών εξετάσεων του Τμήματος σε 
συνεννόηση με τον διδάσκοντα κάθε μαθήματος. 

Σε περίπτωση που δεν ισχύει το Κριτήριο 4 (ο ενδια¬ 
φερόμενος δεν έχει διδαχθεί ή εξετασθεί επιτυχώς με 
βαθμό άνω του 6,5 σε δύο μαθήματα της παραπάνω 
λίστας), τότε γίνεται δεκτός έπειτα από εξέταση στα μα¬ 
θήματα που η ειδική τριμελής επιτροπή επιλογής επιλέ¬ 
γει, εισηγείται και η Συνέλευση αποφασίζει. Ο συνολικός 
αριθμός μαθημάτων λόγω αποκλίσεων των Κριτηρίων 3 
και 4 δεν μπορεί να υπερβαίνει τα έξη (6). Οι υποψήφιοι 
εξετάζονται στο πλαίσιο των προπτυχιακών εξετάσεων 
του Τμήματος σε συνεννόηση με τον διδάσκοντα κάθε 
μαθήματος. 

Άρθρο 8 

Αποδοχή της Αίτησης και ΟρισμόςΤριμελούς 
Συμβουλευτικής Επιτροπής 

Η Συνέλευση του Τμήματος αναθέτει στον προτεινό- 
μενο επιβλέποντα, σύμφωνα με την παράγραφο 3 του 
άρθρου 38 του ν.4485/2017, την επίβλεψη της διδα¬ 
κτορικής διατριβής και ορίζει τριμελή συμβουλευτική 
επιτροπή, με αρμοδιότητα να πλαισιώνει και να υποστη¬ 
ρίζει την εκπόνηση και συγγραφή της. Στην επιτροπή 
του προηγούμενου εδαφίου μετέχουν ως μέλη, ο επι- 
βλέπων και δύο ακόμη μέλη Δ.Ε.Π. α' βαθμίδας, ανα¬ 
πληρωτή και επίκουρου από το οικείο ή άλλο Α.Ε.Ι. ή 
καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 


συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. Στη συμβουλευτική 
επιτροπή μετέχει τουλάχιστον ένα (1) μέλος Δ.Ε.Π. από 
τις τρεις πρώτες βαθμίδες του οικείου Τμήματος. 

Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος για 
μεγάλο χρονικό διάστημα κατά τα ειδικότερα οριζόμενα 
στον Κανονισμό Διδακτορικών Σπουδών, η Συνέλευση 
του Τμήματος, εκτιμώντας τις περιστάσεις, αναθέτει σε 
άλλον την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του 
υποψήφιου διδάκτορα και γνώμη του προτεινόμενου 
επιβλέποντος, διαφορετικά σε ένα από τα άλλα δύο (2) 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπεται από κάθε επι- 
βλέποντα, σύμφωνα με όσα ορίζονται στον Κανονισμό 
Διδακτορικών Σπουδών. Αν ο αρχικός επιβλέπων μετα¬ 
κινηθεί σε άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, 
συνεχίζει να τελεί χρέη επιβλέποντος των διδακτορικών 
διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει το Τμήμα, όπου ξεκίνησε 
η εκπόνηση της διατριβής. 

Τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών, οι τίτλοι των εκπονού¬ 
μενων διδακτορικών διατριβών και σύντομη περίληψη 
αυτών, καθώς και τα μέλη των συμβουλευτικών επιτρο¬ 
πών αναρτώνται στον διαδικτυακό τόπο του Ιδρύματος 
στην ελληνική και στην αγγλική γλώσσα. 

Η Τριμελής Συμβουλευτική Επιτροπή σε συνεργασία 
με τον υποψήφιο διδάκτορα καθορίζει τον τίτλο της δι¬ 
δακτορικής διατριβής, ο οποίος εγκρίνεται από τη Συ¬ 
νέλευση τουΤμήματος. Μερική τροποποίηση του τίτλου 
της διδακτορικής διατριβής ή τυχόν αναπροσαρμογή 
του στα δεδομένα που προκύπτουν από την έρευνα του 
Υποψήφιου Διδάκτορα επιτρέπεται με τεκμηριωμένη 
εισήγηση τηςΤριμελούς Συμβουλευτικής Επιτροπής και 
θετική απόφαση της Συνέλευσης του Τμήματος. Σημα¬ 
ντική αλλαγή όμως του τίτλου η οποία υποδηλώνει με¬ 
ταβολή του αντικειμένου έρευνας σημαίνει την έναρξη 
νέας διαδικασίας εκπόνησης διδακτορικής διατριβής. 

Άρθρο 9 

Ελάχιστη διάρκεια, δικαιώματα και υποχρεώσεις 

υποψήφιων διδακτόρων 

Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής σύμφωνα με την παράγραφο 
2 του άρθρου 39 του ν.4485/2017. 

Ο υποψήφιος διδάκτορας, κάθε έτος, στην προθε¬ 
σμία που ορίζεται από τον Κανονισμό Διδακτορικών 
Σπουδών, παρουσιάζει προφορικά και υποβάλλει και 
εγγράφως αναλυτικό υπόμνημα ενώπιον της τριμελούς 
συμβουλευτικής επιτροπής σχετικά με την πρόοδο της 




4080 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'258/01.02.2018 


διδακτορικής του διατριβής. Αντίγραφο του υπομνήμα¬ 
τος, καθώς και σχόλια επ' αυτού από τον επιβλέποντα ή 
την τριμελή επιτροπή και εκθέσεις προόδου σύμφωνα 
με όσα ορίζονται στον οικείο Κανονισμό Διδακτορικών 
Σπουδών, καταχωρίζονται στον ατομικό φάκελο του 
υποψηφίου. Σε περίπτωση μη κατάθεσης τριών (3) Ετή¬ 
σιων Εκθέσεων Προόδου ο ΥΔ δεν δύναται να αποφοι¬ 
τήσει από το Πρόγραμμα Διδακτορικών Σπουδών. 

Οι διδακτορικές σπουδές προσφέρονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως ορί¬ 
ζονται στους οικείους Κανονισμούς. Μέχρι και πέντε (5) 
έτη μετά την ολοκλήρωση της διδακτορικής τους δια¬ 
τριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 

Κατά τη διάρκεια εκπόνησης της Διδακτορικής Διατρι¬ 
βής, όλοι οι υποψήφιοι διδάκτορες υποχρεούνται στη 
παρακολούθηση και επιτυχή εξέταση ή αναγνώριση δύο 
(2) μαθημάτων (τουλάχιστον ένα ανά εξάμηνο) από αυτά 
που διδάσκονται στα πλαίσια των Προγραμμάτων Προ¬ 
πτυχιακών ή Μεταπτυχιακών Σπουδών του Τμήματος ή 
της Σχολής. Στην περίπτωση που ο υποψήφιος διδάκτο¬ 
ρας δεν είναι κάτοχος ΔΜΣ, ο αριθμός των μαθημάτων 
ορίζεται σε 4 (2 ανά εξάμηνο). Τα μαθήματα ορίζει ανά 
εξάμηνο η Συνέλευση, έπειτα από εισήγηση του Επιβλέ- 
ποντα Καθηγητή. 

Ο Υπεύθυνος Προγράμματος Διδακτορικών Σπουδών 
λαμβάνειγνώση και η γραμματείατουΤμήματος ενημε¬ 
ρώνει το σχετικό αρχείο κάθε ΥΔ. Ο Υπεύθυνος Προγράμ¬ 
ματος Διδακτορικών Σπουδών οργανώνει το Σεπτέμβριο 
κάθε έτους ανοικτή ημερίδα παρουσίασης της προόδου 
όλων των ΥΔ τουΤμήματος. Σκοπός της ημερίδας είναι η 
έκθεση των ΥΔ σε ένα ευρύ επιστημονικό κοινό, η ανταλ¬ 
λαγή απόψεων και η ανάπτυξη συνεργειών στο σύνολο 
του ερευνητικού δυναμικού του τμήματος. Η παρουσία¬ 
ση θα αναφέρεται στο κύριο αντικείμενο της διατριβής, 
στην ανάπτυξη της ακολουθούμενης μεθοδολογίας και 
στην παρουσίαση και συζήτηση των αποτελεσμάτων του 
ΥΔ, ανάλογα με τη φάση εκπόνησης της διδακτορικής 
διατριβής του. Στην ημερίδα θα παρευρίσκονται όλοι οι 
ΥΔ του Τμήματος, τα μέλη ΔΕΠ και θα προσκαλούνται οι 
προπτυχιακοί φοιτητές. Σε περίπτωση σοβαρού λόγου 
απουσίας θα παρουσιάσουν την εργασία τους σε ένα 
από τα καθιερωμένα σεμινάρια του τμήματος. Μετά τη 
διεξαγωγή της ημερίδας, η Συνέλευση θα διαπιστώνει ότι 
η ημερίδα εξελίχθηκε στα πλαίσια που ορίζονται παρα¬ 
πάνω και μπορεί να διατυπώνει προτάσεις για περαιτέρω 
βελτίωση ή προβολή αυτής. 

Με απόφαση της Συνέλευσης μετά από αίτηση του 
ΥΔ είναι δυνατή η αναστολή φοίτησης για περίοδο έως 
2 έτη. Ο χρόνος υποχρεωτικής στράτευσης, ως και η 
προβλεπόμενη από την νομοθεσία άδεια μητρότητας 
θεωρείται αυτοδίκαια ως χρόνος διακοπής σπουδών, 
πέραν του τυχόν πιο πάνω χρόνου αναστολής σπουδών 
των δύο (2) ετών. 


Άρθρο 10 

Συγγραφή, υποστήριξη και αξιολόγηση της 

διδακτορικής διατριβής 

Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Η διατριβή 
μπορεί είτε να γραφτεί ως μονογραφία ή ως μια σύνοψη 
με ήδη δημοσιευμένες εργασίες που επισυνάπτονται. 
Αν η τριμελής συμβουλευτική επιτροπή αποδεχθεί την 
αίτηση του υποψηφίου, συντάσσει αναλυτική εισηγητική 
έκθεση και την υποβάλλει στη Συνέλευση τουΤμήματος 
ζητώντας τον ορισμό επταμελούς εξεταστικής επιτροπής 
για την κρίση της διδακτορικής διατριβής. Κάθε διαφω¬ 
νία μέλους της Τριμελούς Συμβουλευτικής Επιτροπής 
διατυπώνεται εγγράφως με συγκεκριμένες υποδείξεις, 
παρατηρήσεις και διορθώσεις προς τον ΥΔ. 

Απαραίτητη προϋπόθεση για τον ορισμό της επταμε¬ 
λούς εξεταστικής επιτροπής αποτελεί η δημοσίευση εκ 
μέρους του ΥΔ ως πρώτος συγγραφέας τουλάχιστον δύο 
(2) εργασιών στο αντικείμενο της διατριβής με τον Επι- 
βλέποντα σε διεθνές επιστημονικό περιοδικό με κριτές. 
Για το σκοπό αυτό, η τριμελής συμβουλευτική επιτροπή 
ενημερώνει τη γραμματεία του Τμήματος για όλες τις 
δημοσιευμένες εργασίες και ανακοινώσεις σε συνέδρια 
που ο ΥΔ υλοποιεί. 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν.4485/2017, καθώς και τέσσερα (4) επιπλέον μέλη, 
που πληρούν τα κριτήρια του δευτέρου εδαφίου της 
παραγράφου 2 του άρθρου 39 του ν.4485/2017. 

Η διδακτορική διατριβή υποστηρίζεται δημόσια από 
τον υποψήφιο διδάκτορα εφόσον ο ΥΔ έχει καταθέσει 
την τελική έντυπη μορφή της διατριβής του, (α) στα μέλη 
της Εξεταστικής Επιτροπής, (β) στη Γραμματεία τουΤμή¬ 
ματος (δύο αντίτυπα) και (γ) στο Εργαστήριο τουΤμήμα¬ 
τος, στο οποίο εκπόνησε τη Διδακτορική Διατριβή του. Η 
διαδικασία της δημόσιας υποστήριξης προϋποθέτει τη 
φυσική παρουσία των τεσσάρων (4) τουλάχιστον μελών 
της εξεταστικής επιτροπής, ενώ τα λοιπά μέλη μπορούν 
να συμμετέχουν και μέσω τηλεδιάσκεψης. Στη συνέχεια, 
η εξεταστική επιτροπή συνεδριάζει χωρίς την παρουσία 
τρίτων, κρίνει την εργασία ως προς την ποιότητα, την 
πληρότητα, την πρωτότυπη σκέψη και τη συμβολή της 
στην επιστήμη και με βάση αυτά τα κριτήρια την εγκρί¬ 
νει, με πλειοψηφία πέντε (5) τουλάχιστον από τα μέλη 
της. Τα αφυπηρετήσαντα μέλη της τριμελούς συμβου¬ 
λευτικής επιτροπής, που έχουν αντικατασταθεί σύμφωνα 
με την παράγραφο 2, μπορεί να παρίστανται κατά τη 
συνεδρίαση χωρίς δικαίωμα ψήφου. 

Η αξιολόγηση της συνολικής επίδοσης του υποψηφίου 
γίνεται με έναν από τους εξής χαρακτηρισμός: «Άριστα», 
«Λίαν Καλώς», «Καλώς». Στο τέλος της διαδικασίας εξέ¬ 
τασης συντάσσεται πρακτικό που περιλαμβάνει την αι¬ 
τιολόγηση της ψήφου των μελών της ΕΕ, καθώς και την 

τελική απόφαση. Η απόφαση της Ε.Ε. προωθείται προς 
τη Γραμματεία του Τμήματος με σχετικό έντυπο υπογε¬ 
γραμμένο από όλα τα μέλη της. Τέλος και σε επόμενη 
συνεδρία της Συνέλευσης του Τμήματος ακολουθείται η 
διαδικασία αναγόρευσης του υποψηφίου σε Διδάκτορα. 

Ο τίτλος του Διδακτορικού Διπλώματος είναι δημό¬ 
σιο έγγραφο και απονέμεται με την εξής διατύπωση: 
Διδακτορικό Δίπλωμα στη Μηχανική Περιβάλλοντος 
(ϋοαοΓθΐθ ϋθςιΐ'βθ ίη ΕηνίΐΌηιηθηΐθΙ ΕηςίηθθΓίης). Ο 
Υποψήφιος Διδάκτορας, πριν την αναγόρευσή του σε 
Διδάκτορα του Τμήματος, οφείλει να καταθέσει αντί¬ 
γραφο της Διδακτορικής του Διατριβής σε έντυπη και 
ηλεκτρονική μορφή στη Γραμματεία του Τμήματος και 
στη Βιβλιοθήκη της Πολυτεχνικής Σχολής. 


Για την απόκτηση του Διπλώματος Διδακτορικής 
Διατριβής σε μεμβράνη, όσοι εκ των Υποψηφίων Διδα¬ 
κτόρων το επιθυμούν, καταθέτουν στην Γραμματεία του 
Τμήματος το ποσό των 5 ευρώ. 

Τα πνευματικά δικαιώματα των διδακτορικών διατρι¬ 
βών που έχουν γίνει αποδεκτές ανήκουν από κοινού και 
εξ'ίσου στον διδάκτορα, στον επιβλέποντα και στο Τμή¬ 
μα Μηχανικών Περιβάλλοντος. 

Ο παρών Κανονισμός Διδακτορικών Σπουδών τίθεται 
αμέσως σε ισχύ και γνωστοποιείται σε έντυπη μορφή 
και μέσω της του Τμήματος σε όλους τους ενδιαφερο¬ 
μένους. Ο παρών Κανονισμός έχει ισχύ και για τους ήδη 
υποψηφίους διδάκτορες του Τμήματος. 




4082 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'258/01.02.2018 


ΠΑΡΑΡΤΗΜΑΤΑ 

(ως αναπόσπαστο μέρος 
του Κανονισμού Διδακτορικών Σπουδών) 


1. Απονομή Διδακτορικού Διπλώματος. Τελετή 
καθομολόγησης 

2. Τύπος Διδακτορικού Διπλώματος (Δ.Δ.) του 
Δ.Π.Θ. 

3. Τύπος Πιστοποιητικού αναγόρευσης 
Διδάκτορα 

4. Υπόδειγμα Αίτησης Υποψήφιου Διδάκτορα 

5. Υπόδειγμα Εισήγησης Τριμελούς 
Συμβουλευτικής Επιτροπής 

6. Περίγραμμα πρωτοκόλλου 

7. Παράρτημα 

(Οδηγίες για τη συμπλήρωση/κατάθεση της 
αίτησης) 

8. Υπόδειγμα για σχήμα Οαηίί 



Τεύχος Β' 258/01.02.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


4083 


1. Απονομή Διδακτορικού Διπλώματος. Τελετή καθομολόγησης 

Η αναγόρευση του υποψηφίου σε Διδάκτορα του Τμήματος 

. της Σχολής.του 

Δημοκριτείου Πανεπιστημίου Θράκης γίνεται από τη Συνέλευση σε μία 
από τις συνεδριάσεις της, η ημερήσια διάταξη της οποίας περιλαμβάνει 
ως ίδιον θέμα αντίστοιχα την αναγόρευση και την ορκωμοσία του 
υποψηφίου. 


Η αναγόρευση και ορκωμοσία του υποψηφίου Διδάκτορα γίνεται 
παρουσία του Πρύτανη του Δ.Π.Θ., ή, όταν αυτός κωλύεται, παρουσία 
ενός εκ των Αντιπρυτάνεων. 


Κατά την τελετή της αναγόρευσης του υποψηφίου σε Διδάκτορα 
αναγιγνώσκεται από τον Πρόεδρο του Τμήματος το πρακτικό της 
Επταμελούς Εξεταστικής Επιτροπής και στη συνέχεια ο Πρόεδρος του 
Τμήματος αναγιγνώσκει τα παρακάτω: 


« Ο/Η. . (Ονοματεπώνυμο) . πτυχιούχος 

του . (Τμήμα, Σχολή, Πανεπιστήμιο) 

. συνέταξεν Διδακτορικήν Διατριβήν (Μ.Δ.) ή 

επιγράφεται 


., ήπερ τοις αναγνούσι καθηγηταίς εμμελώς έχειν 

έδοξεν, ούτος (αύτη) δε την επί διδακτορία δοκιμασίαν ευδοκίμως υπέστη. 

Ερωτών ουν το Τμήμα, ει τούτο ικανώς τα τεκμήρια της του (της) 
υποψηφίου επιστημονικής παιδείας ποιούμενον δοκιμάζει τούτον (ταύτην) 

εις τους Διδάκτορας του Τμήματος . της 

Σχολής . του Δημοκριτείου Πανεπιστημίου Θράκης- 

ερωτών δε και τον Πρύτανιν, ει τη του Τμήματος βουλή ομολογεί. 
Καθομολόγησον δη άπερ ο νόμος δημοσία καθομολογείν κελεύει τους το 
διδακτορικόν αξίωμα μετιόντας». 

Ακολούθως ο υποψήφιος θέτοντας τη δεξιά παλάμη του επί του 
ιερού Ευαγγελίου (ή του Κορανίου ανάλογα) δίδει τον κάτωθι 
νενομισμένο όρκο. 

«Επειδήπερ το Τμήμα . της του Αημοκριτείου Πανεπιστημίου 

Θράκης . Σχολής, του Πρύτανεως επινεύσαντος, εις τους 

εαυτώ Διδάκτορας ηξίωσε δοκιμάσαι με, αυτώ και τη Πρυτανηίη δημοσία 
πίστιν δίδω μι τήνδε: 

Της μεν επιστήμης ως οίον τε μάλιστα εν τω βίω επιμελήσεσθαι, καπί 
το τελειότερον αυτήν προαγαγείν και αγλαΐσαι αεί πειράσεσθαι, μηδέ 
χρήσεσθαι ταύτη επί χρηματισμώ ή κενού κλέους Θήρα, αλλ' εφ' ώ αν της 
θείας αλήθειας, το φως προσωτέρω διαχεόμενον αεί πλείοσιν επαυγάζη, 
παν δε ποιήσειν προθύμως ό,τι αν μέλλη εις ευσέβειαν και κόσμον ηθών 
και σεμνότητα τρόπων οίσειν, μηδέ της των άλλων διδασκαλίας συν 
αβελτηρία κατεπιχειρήσειν ποτέ, κενοφρονών περπερευόμενος 
(περπερευομένη), και τα εκείνοις δεδογμένα κατασοφιστεύειν πειρώμενος 
(πειρωμένη), μηδ' εθελήσειν ταναντία ων αυτός (αυτή) γιγνώσκω 
διδάσκειν, μηδέ καπηλεύειν την επιστήμην και το του των Μουσών 
θιασώτου αξίωμα αισχύνειν τη των ηθών ακοσμία. Ταύτην μοι την 
επαγγελίαν επιτελούντι (επιτελούση) είη μοι τον Θεόν αρωγόν κτήσασθαι 
εν τω βίω». 


Για όσους/ες δεν επιθυμούν να δώσουν όρκο θρησκευτικού τύπου, 
επιτρέπεται απλή επίκληση της τιμής και της συνείδησής τους. 


Στην περίπτωση αυτή ο/η υποψήφιος/α Διδάκτορας δηλώνει τα εξής: 


«Λιαβεβαιώ επί τη τιμή και συνειδήσει εμού τα κάτωθι: Επειδήπερ το 

Τμήμα . της του Αημοκριτείου Πανεπιστημίου Θράκης 

. Σχολής, του Πρύτανεως επινεύσαντος, εις τους εαυτώ 

Διδάκτορας ηξίωσε δοκιμάσαι με, αυτώ και τη Πρυτανηίη δημοσία πίστιν 
δίδωμι τήνδε: 

Της μεν επιστήμης ως οίον τε μάλιστα εν τω βίω επιμελήσεσθαι, καπί 
το τελειότερον αυτήν προαγαγείν και αγλαΐσαι αεί πειράσεσθαι, μηδέ 
χρήσεσθαι ταύτη επί χρηματισμώ ή κενού κλέους Θήρα, αλλ' εφ' ώ αν της 
αλήθειας, το φως προσωτέρω διαχεόμενον αεί πλείοσιν επαυγάζη, παν δε 
ποιήσειν προθύμως ό,τι αν μέλλη εις κόσμον ηθών και σεμνότητα τρόπων 

οίσειν, μηδέ της των άλλων διδασκαλίας συν αβελτηρία κατεπιχεφήσειν 
ποτέ, κενοφρονών περπερευόμενος (περπερευομένη), και τα εκείνοις 
δεδογμένα κατασοφιστεύειν πειρώμενος (πειρωμένη), μη δ' εθελήσειν 
ταναντία ων αυτός (αυτή) γιγνώσκω διδάσκειν, μηδέ καπηλεύειν την 
επιστήμην και το του των Μουσών θιασώτου αξίωμα αισχύνειν τη των 
ηθών ακοσμία». 


Κατόπιν ο Πρόεδρος του Τμήματος αναγιγνώσκει το εξής κείμενο: 


«Επειδήπερ ου μόνον εν ταις ειωθόταις δοκιμασίαις της σής επιστήμης 
έλεγχον παρέσχες σαφέστατον, αλλά και εν τη διδακτορική διατριβή, ην 

φιλοπονήσας προσήνεγκες τω Τμήματι ., άξιον (αξίαν) 

του διδακτορικού αξιώματος σεαυτόν (σεαυτήν) απέφηνας καπί τούτοις το 
μεν Τμήμα σε κατά τα νόμιμα εδοκίμασε, ο δε Πρύτανις ταύτην την 

δοκιμασίαν επήνεσε, δια τούτα εγώ . (Ονοματεπώνυμο) 

. Καθηγητής του Τμήματος ., νυν Πρόεδρος 

του Τμήματος . διατελών τε και χρώμενος τη 

δυνάμει, ην παρά των εν Πανεπιστημίω και Τμήματι νόμων είληφα, 

σε . (Ονοματεπώνυμο) . 

υποψήφιον (υποψήφιον) της του 

Τμήματος . διδακτορίας δημοσία Διδάκτορα 

του Τμήματος . του Δημοκριτείου Πανεπιστημίου 

Θράκης αναγορεύω και πάσας τας τω πανεπιστημιακώ αξιώματι τούτω 
παρεπομένας προνομίας σοι δίδωμι, συνθιασώτην μεν και εταίρον της 
επιστήμης σε προσαγορεύων, της δε επιστήμης ταύτης δια παντός του βίου 
φιλοτίμως αντέχεσθαι παραινών». 

2. Τύπος Διδακτορικού Διπλώματος (Δ.Δ.) του Δ.Π.Θ. 
ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 


ΤΜΗΜΑ (όνομα Τμήματος) 

ΑΡΙΘΜΟΣ ΔΙΠΛΩΜΑΤΟΣ.... 


ΠΡΥΤΑΝΕΥΟΝΤΟΣ 

ΕΝ ΤΩ ΔΗΜΟΚΡΙΤΕΙΩ ΠΑΝΕΠΙΣΤΗΜΙΩ ΘΡΑΚΗΣ 
(Όνομα Πατρώνυμο Επώνυμο του Πρύτανη) 

ΚΑΘΗΓΗΤΟΥ (ειδικότητα) 

(Όνομα Πατρώνυμο Επώνυμο του Προέδρου του Τμήματος) 
ΚΑΘΗΓΗΤΗΣ (ειδικότητα) 

ΕΠΙ ΔΕ ΤΟΥ ΠΑΡΟΝΤΟΣ ΤΟΥ ΤΜΗΜΑΤΟ Σ(όνομα Τμήματος) 

ΠΡΟΕΔΡΟΣ 

(Όνομα Πατρώνυμο Επώνυμο του Διδάκτορα) 

ΑΠΟ ΔΟΓΜΑΤΟΣ ΟΜΟΘΥΜΟΥ ΤΟΥ ΤΜΗΜΑΤΟΣ (όνομα Τμήματος) 

ΕΙΣ ΤΟΥΣ ΔΙΔΑΚΤΟΡΑΣ ΤΟΥ ΤΜΗΜΑΤΟΣ (όνομα Τμήματος) 

ΕΝΕΚΡΙΝΕ 

ΜΕ ΕΠΙΔΟΣΙΝ «ΚΑΛΩΣ» 

ΜΗΝΟΣ ΙΟΥΝΙΟΥ ΕΙΚΟΣΤΗΝ ΕΒΔΟΜΗΝ 
ΕΤΕΙ ΕΝΑΤΩ ΚΑΙ ΔΙΣ ΧΙΛΙΟΣΤΩ 

Ο ΠΡΥΤΑΝΙΣ ΤΟΥ Δ.Π.Θ. Ο ΠΡΟΕΔΡΟΣ ΤΟΥ ΤΜΗΜΑΤΟΣ 


Ο ΓΡΑΜΜΑΤΕΥΣ ΤΟΥ ΤΜΗΜΑΤΟΣ 

3. Τύπος Πιστοποιητικού αναγόρευσης Διδάκτορα 


ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΑΡΙΘΜΟΣ ΠΙΣΤΟΠΟΙΗΤΙΚΟΥ.... 


ΣΧΟΛΗ ( όνομα Σχολής) 


ΤΜΗΜΑ (όνομα Τμήματος) 


Πιστοποιείται ότι: 

Ο/Η κύριος/κυρία (Όνομα Επώνυμο Πατρώνυμο του Διδάκτορα) από (όνομα πόλης) 
Πτυχιούχος του (Όνομα Τμήματος Σχολής Πανεπιστημίου) μετά τη νόμιμη δοκιμασία και 
αφού εξεπλήρωσε επιτυχώς όλες τις υποχρεώσεις του/της για το διδακτορικό δίπλωμα, όπως 
ορίζει ο Νόμος, κρίθηκε άξιος/α του διπλώματος αυτού, με βαθμό 


«ΑΡΙΣΤΑ» 


και αναγορεύτηκε Διδάκτορας του Τμήματος (όνομα Τμήματος) την (ημερομηνία). 


Το παρόν έχει θέση αντιγράφου Διδακτορικού Διπλώματος. 


Το πιστοποιητικό αυτό, το οποίο ζήτησε ο ενδιαφερόμενης/όμενη, του/της χορηγείται για 
κάθε νόμιμη χρήση. 


Πόλη (όνομα πόλης) Ημερομηνία (ημέρα-μήνας-έτος) 


Ο/Η Γραμματέας του Τμήματος 


(υπογραφή-σφραγίδα) 

4. Υπόδειγμα Αίτησης Υποψήφιου Διδάκτορα 


Δημοκρίτειο 

Πανεπιστήμιο 

Θράκης 


Επώνυμο: 


Όνομα: 


Πατρώνυμο: 


Πτυχίο: 

Πανεπιστήμιο: 

ΔΜΣ: 

Πανεπιστήμιο: 

Διεύθυνση 

κατοικίας: 

Οδός: 

Αρίθμ.: 

Τ.Κ.: 


Πόλη: 

Νομός: 


Τ ηλέφωνα 

Οικίας: 

Κινητό: 


Θ-ΓΠ3ΪΙ: 




Προς: Την Γραμματεία 
του Τμήματος Μηχανικών Περιβάλλοντος 
της Πολυτεχνικής Σχολής του Δ.Π.Θ. 


ΑΙΤΗΣΗ 


Παρακαλώ να δεχθείτε το αίτημά μου για έναρξη εκπόνησης Διδακτορικής Διατριβής στο 

Τμήμα.της Σχολής.του Δημοκριτείου Πανεπιστημίου Θράκης, στο 

Γνωστικό Αντικείμενο/Επιστημονική Περιοχή: 

με 

θέμα:. 


Ως επιβλέπον μέλος Δ.Ε.Π. προτείνω τον/την 

. Ο ΑΪΤΩΝ / Η ΑΙΤΟΥΣΑ 


(Υπογραφή) 

Συνημμένα υποβάλλω τα ακόλουθα δικαιολογητικά: 


1 .Αντίγραφο 
πτυχίου 


από 


2.Αντίγραφο Διπλώματος Μεταπτυχιακών 
Σπουδών 


Από 


3. Σύμφωνη γνώμη του Επιβλέποντα 
Καθηγητή : 

4. Υπόμνημα με τίτλο της μελέτης 

5. Πιστοποιητικό ξένης γλώσσας 

6. Δήλωση γνώσης 2^ ξένης γλώσσας 


7. Πλήρες βιογραφικό σημείωμα 


7α. Πιστοποιητικά 
Δημοσιεύσεων 
Πιστοποιητικά 
Ανακοινώσεων 


7β. Πιστοποιητικό συμμετοχής σε Ερευνητικό Πρόγραμμα 


8. Δύο (2) Συστατικές επιστολές 


Επισημαίνεται : 

> Ότι η υποβολή απλών, ευανάγνωστων φωτοαντιγράφων, υπέχει θέση υπεύθυνης δήλωσης 
του πολίτη, περί της ακρίβειας και εγκυρότητας των υποβαλλόμενων φωτοαντιγράφων, και 
εξισώνεται με την υπεύθυνη δήλωση του ν. 1599/1986. 

> Στις περιπτώσεις προσκόμισης παραποιημένων ή πλαστών φωτοαντιγράφων όχι μόνο 
επιβάλλονται οι κυρώσεις του ν. 1599/1986 ή άλλες ποινικές κυρώσεις, αλλά ανακαλείται 
αμέσως και η διοικητική ή άλλη πράξη, για την έκδοση της οποίας χρησιμοποιήθηκαν τα 
φωτοαντίγραφα αυτά. 


Ημερομηνία: / / 20 

Υπογραφή 

5. Υπόδειγμα Εισήγησης Τριμελούς Συμβουλευτικής Επιτροπής 

ΕΙΣΗΓΗΣΗ 


Η Τριμελής Συμβουλευτική Επιτροπή* αποτελείται από τους παρακάτω: 


ΕΠΙΒΛΕΠΩΝ: 


ΣΥΝΕΠΙΒΛΕΠΩΝ1: 


ΣΥΝΕΠΙΒΛΕΠΩΝ 2: 



* Σημείωση: Η σύνθεση της Τριμελούς Συμβουλευτικής Επιτροπής οφείλει να καλύπτει το εύρος της ΔΑ και συνιστάται νι 
αποφεύγεται η συγκρότηση Τριμελούς από μέλη ΑΕΠ από ένα μόνο γνωστικό αντικείμενο 


Τα μέλη της ανωτέρω Τριμελούς Συμβουλευτικής Επιτροπής έχουμε αποφασίσει 
ομόφωνα ότι η παρούσα πρόταση ερευνητικού έργου μπορεί να αποτελέσει 
αντικείμενο Διδακτορικής Διατριβής καθώς προσδοκά σε νέα πρωτότυπη γνώση και 
είναι ικανή να φέρει αποτελέσματα που θα δημοσιευθούν σε διεθνή περιοδικά. 

Εισηγούμαστε επομένως να εκπονηθεί στο Τμήμα .του Δ.Π.Θ. υπό 

την επίβλεψη μας Διδακτορική Διατριβή με το ανωτέρω θέμα από τον/την κ. 

. τον οποίο/ την οποία θεωρούμε 

κατάλληλο και 

Ξ □ Είτε Α 1 : είναι κάτοχος Δ.Μ.Σ. (διαγράψτε ένα από τα δύο κοντάκια) 

Ξ □ Είτε Β': πληροί 3 από τα κριτήρια που έχει ορίσει η Συνέλευση του Τμήματος 
.για την κατ' εξαίρεση εκπόνηση Διδακτορικής Διατριβής από μη κατόχους 

ΔΜΣ (διαγράψτε ένα από τα δύο) 

Κριτήριο 1: 


Κριτήριο 2: 


Κριτήριο3: 


Στην περίπτωση Β', τα μαθήματα που προτείνουμε να παρακολουθήσει ο/η 
υποψήφιος/α στο πλαίσιο του υποχρεωτικού κύκλου μαθημάτων σε Προγράμματα 
Μεταπτυχιακών Σπουδών του Τμήματος, όπως ορίζει ο νόμος 4485/2017 είναι τα 
παρακάτω (τουλάχιστον 2): 



Μάθημα 

ΠΜΣ 

1 



2 



3 



4 



5 




Σημειώνεται ότι για τα παραπάνω υπάρχει η σύμφωνη γνώμη του Διευθυντή Σπουδών του αντιστοίχου 
Π.Μ.Σ. 

ΕΠΙΒΛΕΠΩΝ: 


Υπογραφή 

Ονοματεπώνυμο 



Βαθμίδα 


Τομέας 


Γνωστικό αντικείμενο/ 
ερευνητικό πεδίο 


ΣΥΝΕΠΙΒΛΕΠΩΝ 1: 


Υπογραφή 

Ονοματεπώνυμο 



Βαθμίδα 
και/ή* 

Ιδιότητα: 


Τμ./ Παν./ Ερ. Κ.: 


Ε-ΓΠ3ΪΙ: 


Γνωστικό αντικείμενο/ 
ερευνητικό πεδίο 


ΣΥΝΕΠΙΒΛΕΠΩΝ 2: 


Υπογραφή 

Ονοματεπώνυμο 



Βαθμίδα 
και/ή* 

Ιδιότητα: 


Τμ./ Παν./ Ερ. Κ.: 


Ε-πιβίΙ: 


Γνωστικό αντικείμενο/ 
ερευνητικό πεδίο 



*Για συνεπιβλέποντες από άλλα τμήματα και /ή Πανεπιστήμια ή Ερευνητικά Κέντρα σημειώστε τη βαθμίδα ή ιδιότητα / το 
Τμήμα & Πανεπιστήμιο ή Ερευνητικό Κέντρο και ε-ιηαίΐ. 


6. Περίγραμμα πρωτοκόλλου 


ΤΙΤΛΟΣ ΔΔ 

(μιιν χρησιμοποιήσετε κεφαλαία) 

Γράψτε το κείμενό σας εδώ 

ΕΙΣΑΓΩΓΗ (μέχρι 300 λέξεις) 

Ποιο είναι το επιστημονικό υπόβαθρο της έρευνας και η σημαντικύτητα της; 

Στο μέρος αυτό περιγράφεται με σαφήνεια ποιο είναι το επιστημονικό υπόβαθρο της έρευνας, ή/και το κοινωνικό 
πρόβλημα που προτίθεται να διερευνήσει. Αναφέρεται ποιο ήταν το έναυσμα για την ενασχόληση με το θέμα, γιατί είναι 
σημαντικό να πραγματοποιηθεί η έρευνα και ποια εκτψάται ότι θα είναι η συμβολή του προτεινόμενου έργου στην πρόοδο 
της επιστήμης. 


Γράψτε το κείμενό σας εδώ 

ΑΝΑΣΚΟΠΗΣΗ ΤΗΣ ΒΙΒΛΙΟΓΡΑΦΙΑΣ (μέχρι 400 λέξεις) 

Τι είναι γνωστό για το αντικείμενο της έρευνας; 

Στο μέρος αυτό παρουσιάζεται το σημερινό επίπεδο γνώσεων στη διεθνή βιβλιογραφία στο αντικείμενο της ερευνητικής 
πρότασης. Η αναδρομή στη βιβλιογραφία αναφέρεται σε κάθε κύριο επιστημονικό και τεχνολογικό θέμα που άπτεται άμεσα του 
ερευνητικού αντικείμενου της πρότασης. Η ανασκόπηση περιλαμβάνει και τα αποτελέσματα ερευνών που έχουν διεξαχθεί στην 
Ελλάδα και έ.χουν δημοσιευτεί σε ξενόγλωσσα ή Ελληνικά επιστημονικά περιοδικά. 

Γράψτε το κείμενό σας εδώ 

ΣΤΟΧΟΣ (μέχρι 100 λέξεις) 

Ποιο είναι το ερευνητικό ερώτημα; 

Στο μέρος αυτό παρουσιάζεται η ερευνητική υπόθεση, καθώς και τα επιμέρους ερευνητικά ερωτήματα που θα απαντηθούν από 
την προτεινύμενη έρευνα 

Γράψτε το κείμενό σας εδώ 

ΜΕΘΟΔΟΛΟΓΙΑ (μέχρι 400 λέξεις) 

Που και πως θα γίνει η έρευνα; 

Στο μέρος αυτό περιγράφεται η μεθοδολογία για την εκτέλεση του προτεινόμενου ερευνητικού έργου και παρατίθενται οι 
επιμέρους τεχνικές που θα χρησιμοποιηθούν. Σης περιπτώσεις που αυτό απαιτείται, προσδιορίζεται ο πληθυσμός στον οποίο 
θα γίνει η έρευνα, ο τρόπος καθορισμού του δείγματος, τα κριτήρια επιλογής του πληθυσμού και τα κριτήρια υπολογισμού του 
μεγέθους του δείγματος 

Γράψτε το κείμενό σας εδώ 

ΕΓΚΡΙΣΗ ΑΠΟ ΕΠΙΤΡΟΠΗ ΒΙΟΗΘΙΚΗΣ (αν χρειάζεται - μέχρι 50 λέξεις) 

Ανακύπτουν θέματα που εμπίπτουν στους κώδικες της βιοηθικής; 

Στο μέρος αυτό αναφέρεται αν είναι αναγκαία η απόκτηση άδειας για τη διεξαγωγή της έρευνας από την αρμόδια επιτροπή 
βιοηθικής (ή/και από άλλο όργανο). Επίσης, αναφέρεται αν έχει δοθεί η άδεια ή αν έχουν δρομολογηθεί οι διαδικασίες 
απόκτησης της. 

Γράψτε το κείμενό σας εδώ 

ΧΡΗΜΑΤΟΔΟΤΗΣΗ - (ανχρειάζεται) (με 1-2 πίνακες ή μέχρι 50 λέξεις) 

Πόσο θα κοστίσει η έρευνα και που θα βρεθούν οι πόροι 

Αναφέρονται τα προβλεπόμενα έξοδα για τη διεξαγωγή της έρευνας και οι ττηγές χρηματοδότησης. Αν η έρευνα διεξαχθεί με 
ίδιους πόρους, αυτό αναφέρεται. 

Γράψτε το κείμενό σας εδώ 

ΧΡΟΝΟΔΙΑΓΡΑΜΜΑ - (αν χρειάζεται) 

Πότε θα γίνει η έρευνα; 

Στο μέρος αυτό παρουσιάζεται το χρονοδιάγραμμα της έρευνας με σχήμα ΟαηίΙ (βλέπε παράρτημα). 

Γράψτε το κείμενό σας εδώ 

ΒΙΒΛΙΟΓΡΑΦΙΑ 

Ποιες πηγές χρησιμοποιήθηκαν για τα παραπάνω; 


7. Παράρτημα 

Οδηγίες για τη συμπλήρωση/κατάθεση της αίτησης 

• Συμπληρώστε το έντυπο αυτό (αίτηση - εισήγηση τριμελούς - περιγραφή 
ερευνητικής πρότασης) σε υπολογιστή. 

• Χρησιμοποιήσετε πεζά γράμματα (όχι κεφαλαία) και γράψτε τα κείμενα σας 
μέσα στους πίνακες χωρίς να υπερβαίνετε τα όρια λέξεων που δίνονται. 

• Για συνεπιβλέποντες από άλλα τμήματα και /ή Πανεπιστήμια ή Ερευνητικά 
Κέντρα σημειώστε τη βαθμίδα ή ιδιότητα, το Τμήμα & Πανεπιστήμιο ή Ερευνητικό 
Κέντρο και θ-ιποίΙ στα αντίστοιχα κουτιά. 

• Όταν το αρχείο έχει την τελική του μορφή εκτυπώστε το (χωρίς το παράρτημα) 
για να υπογράψετεεσείς και η τριμελής. Το υπογεγραμμένο έντυπο μαζί με τα 
υπόλοιπα δικαιολογητικά θα πρέπει νακατατεθούν στη γραμματεία του Τμήματος για 
να πάρετε αριθμό πρωτοκόλλου. 

• Το τελικό αρχείο θα το στείλετε (πάντα ως αρχείο ννΟΗϋ χωρίς υπογραφές) με 
θ-ιπαίΙ στη γραμματεία του Τμήματος το συντομότερο δυνατό μετά την κατάθεση της 
αίτησης σας. 

• Η γραμματεία δεν μπορεί να κάνει δεκτές αιτήσεις οι οποίες 

ο δεν είναι πλήρεις (πλήρως συμπληρωμένα έντυπα και όλα τα 
δικαιολογητικά) 

ο έχουν κατατεθεί μόνο ηλεκτρονικά 

ο έχουν κείμενα που έχουν υπερβεί τα προκαθορισμένα όρια λέξεων 
ο δεν χρησιμοποιούν το παρόν έντυπο 

• Περισσότερες πληροφορίες: 

Γραμματεία Τμήματος Μηχανικών Περιβάλλοντος του Δ.Π.Θ. 

Τηλ. 25410791109-110 
ΡΑΧ:2541079108 
Ε-ιποίΙ: 5θοτ@θην.άυΙίτ.9Γ 

8. Υπόδειγμα για σχήμα Ο^πΗ 


Μήνες > 

0-6 

7-12 

13-18 

19-24 

25-30 

31-36 

37-42 

43^48 

49-54 

55-60 

61-66 

67-72 

Τίτλος φάσης V 








































































































Έκθεση Προόδου 

Υποστήριξη ΔΔ 














Η απόφαση αυτή να δημοσιευθεί στην Εφημερίδα της Κυβερνήσεως. 
Κομοτηνή, 11 Ιανουάριου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'258/01.02.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























